STM

Lausuntopyyntö

15.06.2020 VN/8871/2019

**Lausuntopyyntö hallituksen esitysluonnoksesta eduskunnalle sosiaali- ja terveydenhuollon sekä pelastustoimen järjestämisen uudistusta ja maakuntien perustamista koskevaksi lainsäädännöksi**

**Taustatiedot**

Onko vastaaja

* kunta
* sosiaali- ja terveydenhuollon kuntayhtymä tai yhteistoiminta-alue
* maakunnan liitto
* muu kuntayhtymä tai kuntien yhteistoimintaelin
* valtion viranomainen
* järjestö

x joku muu STM:n yhteydessä toimiva neuvottelukunta

Vastaajatahon virallinen nimi

Vammaisten henkilöiden oikeuksien neuvottelukunta VANE

Vastauksen kirjanneen henkilön nimi ja mahdolliset yhteystiedot’

Tea Hoffrén; tea.hoffren(at)stm.fi; 0295163220

Viranomaisille: Lausuntovastauksen käsitelleen toimielimen nimi ja käsittelypäivämäärä

Vammaisten henkilöiden oikeuksien neuvottelukunta, sähköpostikäsittely 18.9.2020

**Kysymykset**

**Kysymyksiä uudistuksen tavoitteista**

1. Voidaanko esityksellä kaventaa väestön terveys- ja hyvinvointieroja sekä parantaa palvelujen yhdenvertaista saatavuutta? Jos ei, niin miten ehdotusta tulisi siltä osin muuttaa?

VANE ottaa kantaa esitykseen vammaisten henkilöiden oikeuksien kannalta. VANE yhtyy esityksen vaikutusten arvioinnissa esitettyihin näkemyksiin siitä, millaisia vaikutuksia esitetyllä on vammaisten henkilöiden sosiaali- ja terveyspalveluihin.

Järjestämisvastuun siirtyessä esityksen mukaisesti sote-maakunnille pystyttäisiin paremmin turvaamaan alueellinen yhdenvertaisuus ja laadukkaat palvelut. Erityisesti paljon palveluita tarvitsevat vammaiset henkilöt hyötyisivät palvelujen integraatiosta.

Tärkeää on turvata sote-maakunnissa sosiaalihuollon vahva rooli terveyspalvelujen rinnalla. Sote-maakunnan toimipisteiden ja palvelujen esteettömyys ja saavutettavuus ovat ehdottomia edellytyksiä tavoitteiden saavuttamiselle. Palvelut tulee olla tarjolla mahdollisimman lähellä asiakasta yksilöllisen tarpeen mukaisesti. On myös tärkeää pystyä varmistamaan vammaisten henkilöiden ja heitä edustavien järjestöjen äänen kuuluminen myös maakuntatasolla. Tämä edellyttää vakiintuneiden ja monipuolisten osallistamistapojen luomista.

2. Voidaanko esityksellä kehittää pelastustoimen palvelujen saatavuutta, yhdenmukaisuutta ja vaikuttavuutta valtakunnallisesti, alueellisesti ja paikallisesti?  Varmistaako esitys pelastustoimen pelastustoiminnan ja sosiaali- ja terveystoimen ensihoitopalvelujen synergiahyödyt? Jos ei, miten ehdotusta tulisi kehittää?

VANE katsoo, että esitys vahvistaa pelastustoimen saatavuutta, yhdenmukaisuutta ja vaikuttavuutta ja mahdollistaa synergiahyödyt.

3. Toteutuuko demokratia esityksessä riittävällä tavalla? Jos ei, miten esityksen kansanvaltaisuutta voisi vahvistaa?

-

**Kysymyksiä sote-maakuntalaista**

4. Muodostaako sote-maakuntalaki tarkoituksenmukaisen yleislain tulevien sote-maakuntien hallinnon ja talouden järjestämiselle?

x kyllä

o kyllä pääosin

* ei pääosin
* ei
* ei kantaa

5. Sote-maakuntalain 6 §:ssä säädetään maakunnan mahdollisuudesta alueellaan ottaa hoitaakseen sen lakisääteisiä tehtäviä tukevia tehtäviä sekä harjoittaa vähäriskistä liiketoimintaa, joka tukee sen lakisääteisten tehtävien toteuttamista. Tukeeko ehdotettu sääntely maakunnan itsehallinnon toteuttamista?

x kyllä

* kyllä pääosin
* ei pääosin
* ei
* ei kantaa

6. Sote-maakuntalain 5 luvussa säädetään sote-maakunnan asukkaiden osallistumisoikeuksista. Ovatko osallistumisoikeudet turvattu esityksessä riittävällä tavalla?

* kyllä

x kyllä pääosin

* ei pääosin
* ei
* ei kantaa

7. Sote-maakuntalain 8 luvussa säädetään sote-maakuntien yhteistoiminnasta. Onko siitä esitetty säädettäväksi sote-maakuntien toiminnan ja yhteistyön näkökulmasta tarkoituksenmukaisesti?

x kyllä

* kyllä pääosin
* ei pääosin
* ei
* ei kantaa

8. Sote-maakunnan talouden ohjaus perustuu erityisesti sote-maakuntalakiin ja sote-maakuntien rahoituslakiin. Ohjaavatko sote-maakuntien rahoitusmalli ja sote-maakuntalain mukainen taloudenohjausmekanismi sote-maakuntien taloudenhoitoa tarkoituksenmukaisella tavalla?

* kyllä
* kyllä pääosin
* ei pääosin
* ei

x ei kantaa

9. Sote-maakuntalain 3 luvussa säädetään muun ohella sote-maakunnan lainanottovaltuudesta sekä investointien ohjauksesta koko julkisen talouden tasapainon huomioon ottavalla tavalla. Sote-maakunnille siirtyvien toimitilojen hallinnoinnista ei esitetä erikseen säädettäväksi. Turvaako ehdotettu investointien rahoitus- ja ohjausmalli tarpeellisten investointien toteuttamisen tarkoituksenmukaisella tavalla? Vastauksessa voi ottaa kantaa toimitilojen hallinnoinnin järjestämiseen paikallisella, alueellisella tai valtakunnallisella tasolla.

* kyllä
* kyllä pääosin
* ei pääosin
* ei

x ei kantaa

10. Maakuntalain pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

29 § Osallistumis- ja vaikuttamismahdollisuudet

VANE ehdottaa pykälään lisättäväksi lausetta: *”Sote-maakuntavaltuuston on huomioitava esteettömyys ja saavutettavuus sekä eri väestöryhmien erityistarpeet tosiasiallisten osallistumis- ja vaikuttamismahdollisuuksien varmistamiseksi.”*

32 § Sote-maakunnan vaikuttamistoimielimet

VANE ehdottaa, että pykälässä käytetään *”vammaisten”* sijaan *”vammaiset henkilöt”*.

VANE ehdottaa 1 mom. viimeisen lauseen loppuun seuraavaa lisäystä: *”Sote-maakuntahallituksen on huolehdittava edellä tarkoitettujen elinten toimintaedellytyksistä (lisäysehdotus alkaa) ja jäsenten tosiasiallisista osallistumismahdollisuuksista.”*

Perusteluissa tosiasiallisia osallistumismahdollisuuksia tulisi tarkentaa:

*”Tosiasiallisen osallistamismahdollisuuden edellytyksenä ovat saavutettavat ja esteettömät kokoustilat ja -käytännöt. Sote-maakunnan on huolehdittava vaikuttamistoimielinten käyttämien järjestelmien saavutettavuudesta, tilojen esteettömyydestä ja osallistumisesta aiheutuvien kustannusten korvaamisesta. Sote-maakunnan tulisi korvata jäsenille vähintään kokoukseen osallistumisesta aiheutuvat välittömät kustannukset, kuten matkakulut. Sote-maakunnissa välimatkat voivat olla pitkiä, ja osa jäsenistä voi tarvita esteetöntä kuljetusta. Heidän, mutta myös muiden jäsenten osalta, matkakulujen korvaaminen voi olla edellytys tosiasiallisen osallistumismahdollisuuden toteutumiselle.”*

Em. lisäystä puoltaa YK:n vammaisyleissopimuksen velvoite osallistaa vammaiset henkilöt heitä koskevaan päätöksentekoon. Yleissopimuksen 4.3 artiklan mukaisesti kaikissa vammaisia henkilöitä koskevissa päätöksentekoprosesseissa on neuvoteltava tiiviisti vammaisten henkilöiden kanssa sekä osallistettava heidät heitä edustavien järjestöjen kautta. Vammaisyleissopimusta valvova YK:n vammaiskomitea on antanut osallistamisvelvoitetta koskevan yleiskommentin *(General Comment 7: Article 4.3 and 33.3: Participation with persons with disabilities in the implementation and monitoring of the Convention)*, jossa on tarkennettu sitä, mitä osallistamisvelvoitteen täysimääräinen toteutuminen sopimuspuolilta edellyttää.

Osallistamisvelvoite koskee nimenomaisesti lainsäädännön sekä yleissopimuksen laatimis- ja toimeenpanoprosessia, mutta ulottuu yhtä lailla kaikkeen muuhun vammaisia henkilöitä koskevaan päätöksentekoon. Artiklan määräysten toteutuminen edellyttää viranomaisilta oma-aloitteista aktiivisuutta vammaisten henkilöiden mukaan ottamiseksi eri prosesseihin. Osallistamisoikeuksien toteutumiseksi tulee varmistaa osallistamisprosessin esteettömyys ja saavutettavuus. Täysimääräinen ja tehokas osallistaminen sisältää vammaisten henkilöiden ottamisen mukaan paikallisiin, alueellisiin, kansallisiin ja kansainvälisiin päätöksentekoelimiin.

11. Muut vapaamuotoiset huomiot maakuntalaista.

Vammaisten henkilöiden oikeuksien neuvottelukunta VANE lausuu asiaan vammaisten henkilöiden oikeuksien toteutumisen näkökulmasta. VANE pitää esitystä kaiken kaikkiaan kannatettavana.

Esityksessä todetaan, että sote-maakunnan voi tuottaa järjestämisvastuulleen kuuluvat palvelut itse, yhteistoiminnassa muiden maakuntien kanssa tai hankkia ne sopimukseen perustuen muilta palvelujen tuottajilta. Palvelussetelin säädetään erikseen.

Järjestämisvastuun siirto kunnilta sote-maakunnille mahdollistaa palvelujen laadun sekä käyttäjien yhdenvertaisuuden nykyistä paremmin. Samoin voidaan arvioida paranevan mahdollisuudet arvioida ja valvoa palvelujen laatua niin sote-maakuntien omassa kuin ostopalveluna hankituissa palveluissa.

Vammaisten henkilöiden osalta on oleellista, että heidän vaikutusmahdollisuutensa toteutuu myös maakuntarakenteessa YK:n vammaisyleissopimuksen edellyttämällä tavalla. On hyvä, että etenkin perusteluissa osallistumis- ja vaikuttamismahdollisuuksia on pohdittu myös haavoittuvassa asemassa olevien ihmisten kannalta. Vielä vahvemmin tulisi kuitenkin edellyttää osallistamis- ja vaikuttamistoiminnan ml. 32 §:n mukaisten toimielinten toiminnan esteettömyyttä ja saavutettavuutta.

Osallistumismahdollisuuden tosiasiallinen toteutuminen edellyttää vammaisten henkilöiden osalta esteettömyyden ja saavutettavuuden huomioimista. Vammaisista henkilöistä muuta väestöä suurempia osa on pienituloisia, koko elämänsä sosiaaliturvan varassa eläviä. Heidän ja muiden pienituloisten osalta on kiinnitettävä erityistä huomiota siihen, että osallistumisesta aiheutuvat kustannuksen kompensoidaan, eikä pienituloisuus muodostu osallistumisen esteeksi. Tämä edellyttää esimerkiksi matkakulujen korvaamista.

On tärkeää, että vammaisten henkilöiden osallistumismahdollisuuksiin, erityisesti esteettömyyteen ja saavutettavuuteen, kiinnitetään huomioita kaikessa sote-maakunnan toiminnassa. Vammaisilla henkilöillä tulee olla mahdollisuus osallistua maakunnan toimintaan niin työntekijöinä, valtuutettuina, vaikuttamistoimielinten jäseninä kuin maakunnan asukkainakin.

VANE pitää tärkeänä, että laissa on esityksen mukaisesti 34 §:ssä maininta siitä, että viestinnässä on käytettävä selkeää ja ymmärrettävää kieltä ja otettava huomioon sote-maakunnan eri asukasryhmien tarpeet. Perusteluissa on lisäksi hyvin huomioitu eri ryhmien viestinnällisiä tarpeita ml. selkokielisen viestinnän lisääminen.

VANE toteaa myös, että 8 luvussa mainittu sote-maakuntien yhteistoiminta voi olla tarpeellista osassa vammaisille henkilöille tarjottavista palveluista vaativan erityisosaamisen tai esimerkiksi kielellisten oikeuksien toteutumiseksi.

**Kysymyksiä sosiaali- ja terveydenhuollon järjestämislaista**

12. Muodostaako sote-järjestämislaki tarkoituksenmukaisen yleislain julkisen sosiaali- ja terveydenhuollon järjestämiselle?

x kyllä

* kyllä pääosin
* ei pääosin
* ei
* ei kantaa

13. Turvaavatko sote-järjestämislain säännökset sosiaali- ja terveyspalvelujen yhdenvertaisen saatavuuden?

* kyllä

x kyllä pääosin

* ei pääosin
* ei
* ei kantaa

14. Varmistaako laissa esitetty tehtävien määrittely kunnan ja maakunnan osalta väestön hyvinvoinnin ja terveyden edistämisen toteutumisen? ”

x kyllä

* kyllä pääosin
* ei pääosin
* ei
* ei kantaa

15. Turvaako 8 §:n sääntely sosiaali- ja terveydenhuollon järjestämisvastuun toteutumisen riittävällä ja tarkoituksenmukaisella tavalla?

x kyllä

* kyllä pääosin
* ei pääosin
* ei
* ei kantaa

16. Onko 12  §:n sääntely ostopalvelujen hankkimisesta ja 12 a §:n sääntely vuokratyövoiman käytöstä tarkoituksenmukainen ja toteutettavissa käytännössä?

* kyllä
* kyllä pääosin
* ei pääosin
* ei

x ei kantaa

17. Ovatko 13 §:n mukaiset yksityistä palveluntuottajaa koskevat vaatimukset perusteltuja

x kyllä

* kyllä pääosin
* ei pääosin
* ei
* ei kantaa

18. Onko 16 §:n sääntely yksityisen palveluntuottajan alihankinnasta tarkoituksenmukainen ja toteutettavissa käytännössä?

x kyllä

* kyllä pääosin
* ei pääosin
* ei
* ei kantaa

19. Onko sote-maakuntien yhteistyöaluetta ja yhteistyösopimusta koskeva 33–36 §:n sääntely kokonaisuudessaan tarkoituksenmukainen?

* kyllä
* kyllä pääosin
* ei pääosin
* ei

x ei kantaa

20. Turvaako 37 §:n sääntely kaksikielisten sote-maakuntien yhteistyöstä osaltaan ruotsinkielisten palveluiden saatavuuden?

x kyllä

* kyllä pääosin
* ei pääosin
* ei
* ei kantaa

21. Onko 49 §:n sääntely valmiuskeskuksesta tarkoituksenmukainen ja perusteltu?

x kyllä

* kyllä pääosin
* ei pääosin
* ei
* ei kantaa

22. Minkä sote-maakunnan tehtäväksi tulisi säätää ruotsinkielisten palvelujen kehittämisen tukeminen (31 §) koko maassa?

Ei kantaa

23. Sosiaali- ja terveydenhuollon järjestämislain pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

24. Muut vapaamuotoiset huomiot sosiaali- ja terveydenhuollon järjestämislaista.

Esityksessä todetaan, että palvelut on toteutettava yhdenvertaisesti, yhteen sovitettuina palvelukokonaisuuksina sekä sote-maakunnan väestön tarpeet huomioon ottaen lähellä asiakkaita. Palveluja kootaan sote-maakunnan alueella suurempiin kokonaisuuksiin silloin, kun palvelujen saatavuus ja laadun turvaaminen edellyttävät erityisosaamista tai kalliita investointeja tai kun palvelujen tarkoituksenmukainen, kustannusvaikuttava ja tehokas toteuttaminen edellyttävät sitä.

VANE pitää edellä mainittua vammaisten henkilöiden oikeuksien kannalta kannatettavana. On tärkeää, että vammaisten henkilöiden palvelut tarjotaan mahdollisimman pitkälti lähipalveluina. On kuitenkin olemassa vaativaa erityisosaamista edellyttäviä palveluita, joissa riittävä osaaminen ja siten palvelujen laatu voi edellyttää sote-maakuntaa laajempaa järjestämispohjaa tai yhteistyötä eri maakuntien välillä.

VANE haluaa kiinnittää huomiota vammaisten henkilöiden ja heitä edustavien järjestöjen osallistamiseen laajasti maakunnan toimintaan. Maakunnan palveluiden käyttäjillä ja alueen järjestöillä on oltava mahdollisuus tuoda näkemyksensä sosiaali- ja terveydenhuollon neuvottelukunnan toimintaan ja ministeriöiden ja maakuntien välillä käytäviin neuvotteluihin. On ensiarvoisen tärkeää, että näissä huomioidaan myös palvelujen käyttäjien kokemukset palvelujen laadusta, saatavuudesta ja tarkoituksenmukaisuudesta.

On hyvä, että lakiesityksen 48 §:ssä kiinnitetään huomiota myös häiriötilanteisiin ja poikkeusoloihin. Koronavirusepidemia on osoittanut varautumisen merkityksen. Varautumissuunnitelmissa tulisi kiinnittää erityistä huomiota siihen, miten häiriö- ja poikkeustilanteissa turvataan haavoittuvassa asemassa olevien, kuten vammaisten henkilöiden, oikeudet ja kuuleminen. Heitä tulisi kuulla valmiussuunnitelmia tehtäessä ja mahdollisissa häiriö- ja poikkeustiloissa.

YK:n vammaisyleissopimuksen 4.3 artiklan mukaisesti kaikissa vammaisia henkilöitä koskevissa päätöksentekoprosesseissa on neuvoteltava tiiviisti vammaisten henkilöiden kanssa sekä osallistettava heidät heitä edustavien järjestöjen kautta. Vammaisyleissopimusta valvova YK:n vammaiskomitea on antanut osallistamisvelvoitetta koskevan yleiskommentin (General Comment 7: Article 4.3 and 33.3: Participation with persons with disabilities in the implementation and monitoring of the Convention), jossa on tarkennettu sitä, mitä osallistamisvelvoitteen täysimääräinen toteutuminen sopimuspuolilta edellyttää.

Osallistamisvelvoite koskee nimenomaisesti lainsäädännön sekä yleissopimuksen laatimis- ja toimeenpanoprosessia, mutta ulottuu yhtä lailla kaikkeen muuhun vammaisia koskevaan päätöksentekoon. Artiklan määräysten toteutuminen edellyttää viranomaisilta oma-aloitteista aktiivisuutta vammaisten henkilöiden mukaan ottamiseksi eri prosesseihin. Täysimääräinen ja tehokas osallistaminen sisältää vammaisten henkilöiden ottamisen mukaan paikallisiin, alueellisiin, kansallisiin ja kansainvälisiin päätöksentekoelimiin.

**Kysymyksiä pelastustoimen järjestämislaista**

25. Lain 8 §:ssä ehdotetaan säädettävän pelastustoimen järjestämisen valtakunnallisista tavoitteista. Säännöksessä luetellaan asiat, jotka valtakunnallisissa strategisissa tavoitteissa on määriteltävä. Luettelo ei ole tyhjentävä. Ovatko säännöksessä luetellut kohdat tarkoituksenmukaisia?

* kyllä
* kyllä pääosin
* ei pääosin
* ei

x ei kantaa

26. Mikä pitäisi lisätä/mikä pitäisi poistaa?

-

27. Lain 13 §:ssä ehdotetaan säädettävän sote-maakunnan seuranta- ja arviointivelvollisuudesta. Lisäksi lain 16 §:ssä ehdotetaan säädettävän sote-maakunnan pelastustoimen omavalvonnasta. Onko sote-maakunnille ehdotettu seuranta-, arviointi- ja omavalvontakokonaisuus tarkoituksenmukainen?

* kyllä
* kyllä pääosin
* ei pääosin
* ei

x ei kantaa

28. Pelastustoimen järjestämislain 5 pykälässä säädetään tehtävien kokoaminen suurempiin kokonaisuuksiin, jos se on välttämätöntä palvelujen saatavuuden, yhdenmukaisuuden tai laadun turvaamiseksi taikka tehtävien vaativuuden tai niistä johtuvien suurten kustannusten perusteella. Ovatko säännöksessä esitetyt koottavat tehtävät perusteltuja?

* kyllä
* kyllä pääosin
* ei pääosin
* ei

x ei kantaa

29. Mitä kansainvälisessä pelastustoiminnassa hyödynnettäviä erityisresursseja (kalusto, muodostelmat) olisi tarkoituksenmukaista koota jonkun maakunnan/maakuntien hoidettavaksi?

-

30. Mitä kansainvälisen avunannon ja vastaanottamisen edellyttämiä toimintoja (hälyttäminen, varustaminen jne.) olisi tarkoituksenmukaista koota johonkin maakuntaan/maakuntiin ja jos kyllä, mihin maakuntaan/maakuntiin?

-

31. Pelastustoimen järjestämislain pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

32. Muut vapaamuotoiset huomiot pelastustoimen järjestämislaista.

-

**Kysymyksiä voimaanpanolaista**

33. Sote-maakuntien aluejaon pohjana on kuntaperusteinen maakuntajako, josta säädetään voimaanpanolain 5 §:ssä. Onko ehdotettu aluejako tarkoituksenmukainen sosiaali- ja terveydenhuollon sekä pelastustoimen järjestämisen näkökulmasta?

* kyllä
* kyllä pääosin
* ei pääosin
* ei

x ei kantaa

34. Sote-maakuntarakennelain 3 §:n mukaan maakuntajako toimii nykyiseen tapaan myös muiden valtion aluejakojen perustana. Lisäksi maakuntajako toimii maakuntien liittojen toimialuejaon pohjana. Onko ehdotettu 5 §:n mukainen aluejako tarkoituksenmukainen muun aluehallinnon näkökulmasta?

* kyllä
* kyllä pääosin
* ei pääosin
* ei

x ei kantaa

35. Lakiehdotuksessa Etelä-Savon ja Pohjois-Savon maakuntia ehdotetaan muutettavaksi siten, että Enonkoski, Rantasalmi, Savonlinna ja Sulkava siirtyisivät Etelä-Savosta Pohjois-Savoon. Muutos vaikuttaa sekä sote-maakuntaan että valtion aluejakojen pohjana olevaan maakuntajakoon. Mihin maakuntaan näiden kuntien tulisi kuulua ja mitä vaikutuksia vaihtoehdoilla olisi lausunnonantajan toimintaa:

* Etelä-Savon maakuntaan
* Pohjois-Savon maakuntaan

36. Lakiehdotuksessa Uudenmaan maakunnan alueella sosiaali- ja terveydenhuollon järjestämisestä vastaisi neljä sote-maakuntaa (Itä-Uusimaan sote-maakunta, Keski-Uusimaan sote-maakunta, Länsi-Uusimaan sote-maakunta, Vantaa-Keravan sote-maakunta) sekä Helsingin kaupunki, joka ei kuuluisi mihinkään sote-maakuntaan. Muiden aluejakojen osalta Uudenmaan nykyinen maakunta olisi yksi kokonaisuus. Onko ehdotettu sääntely aluejakojen näkökulmasta tarkoituksenmukainen?

* kyllä
* kyllä pääosin
* ei pääosin
* ei

x ei kantaa

37. Turvaako väliaikaisten toimielinten kokoonpano ja laissa säädetyt tehtävät uudistuksen toimeenpanon (7 - 8 §)?

* kyllä
* kyllä pääosin
* ei pääosin
* ei

x ei kantaa

38. Voimaanpanolain 4 luvun mukaan sairaanhoitopiirien ja erityishuoltopiirien kuntayhtymät, sosiaali- ja terveydenhuollon sekä pelastustoimen tehtäviin liittyvä kuntien ja eräiden kuntayhtymien irtain omaisuus, lomapalkkavelka ja sopimukset siirtyvät sote-maakunnille. Kuntien toimitilat ja kiinteistöt jäävät kuntien omistukseen. Onko omaisuusjärjestelyjä koskeva ratkaisu hyväksyttävä?

* kyllä
* kyllä pääosin
* ei pääosin
* ei

x ei kantaa

39. Voimaanpanolain 4 luvussa säädetään kuntien oikeudesta saada valtiolta korvaus uudistukseen liittyvien omaisuusjärjestelyjen aiheuttamista välittömistä kustannuksista sekä korvausmenettelystä. Korvaus kohdistuisi ensisijaisesti kunnille ja kuntayhtymille jääviin omaisuuseriin, esimerkiksi siirtymäajan jälkeen käytöstä poistuvien toimitilojen kustannuksiin. Onko kompensaatiosääntely hyväksyttävä?

* kyllä
* kyllä pääosin
* ei pääosin
* ei

x ei kantaa

40. Voimaanpanolain 17 §:n mukaan kunnallisia sosiaali- ja terveydenhuollon ja pelastustoimen palveluja tuottavissa organisaatioissa työskentelevä henkilöstö siirtyisi maakuntien palvelukseen liikkeenluovutuksen periaatteiden mukaisesti. Lisäksi henkilöstö, joka muualla kunnan hallinnossa tai tukipalveluissa tekee pääasiallisesti sosiaali- ja terveydenhuollon tehtäviä, siirtyisi maakuntien palvelukseen. Onko henkilöstön siirtymisestä esitetty säädettäväksi henkilöstön aseman näkökulmasta tarkoituksenmukaisesti?

* kyllä
* kyllä pääosin
* ei pääosin
* ei

x ei kantaa

41. Onko 28 §:n mukainen ulkoistamissopimusten mitättömyyttä koskeva sääntely perusteltu ja turvaako se osapuolten aseman riittävästi?

* kyllä
* kyllä pääosin
* ei pääosin
* ei

x ei kantaa

42. Turvaako Kårkullan toiminnan jakamista koskevat ehdotukset sen toiminnan jatkuvuuden sote-maakuntien toimintana?

Esityksessä todetaan, että Kårkulla-kuntayhtymän asiantuntijapalveluja koskevat tehtävät ja sitä hoitava henkilöstö sekä sen Varsinais-Suomen sote-maakunnassa sijaitsevat toimitilat siirtyvät Varsinais-Suomen sote-maakunnalle. Lisäksi Kårkulla-kuntayhtymän kehitysvammaisten neuvolapalvelut ja niitä hoitava henkilöstö siirtyy osaksi sen maakunnan toimintaa, jossa tehtävää hoitava henkilöstö sijaitsee. Jos henkilöstö on hoitanut tehtävää myös ennen sote-järjestämislain voimaantuloa muiden maakuntien alueella, sote-maakuntien on sovittava palvelujen tuottamisesta myös muiden maakuntien alueella.

Esityksessä todetaan myös, että ruotsinkielisten palveluiden kehittämisen tukeminen koko maassa tulee yhden sote-maakunnan tehtäväksi. Kaksikielisten sote-maakuntien on lisäksi sovittava keskinäisestä yhteistyöstä ja työnjaosta ruotsinkielellä annettavien sosiaali- ja terveyspalvelujen toteuttamisessa, kun se on välttämätöntä tai tarpeellista ruotsinkielisten palvelujen edellyttämän osaamisen, palvelujen saatavuuden tai laadun varmistamiseksi taikka asiakkaiden kielellisten oikeuksien varmistamiseksi tehtävän vaativuuden, harvinaisuuden tai niistä johtuvien suurten kustannusten perusteella.

VANE pitää esitystä tarkoituksenmukaisena vammaisten henkilöiden toimivien ja laadukkaiden palvelujen ja yhdenvertaisen aseman varmistamiseksi. On tärkeää, että kielellisten oikeuksien toteutumiseen ja ruotsinkielisten palvelujen kehittämiseen kiinnitetään erityistä huomiota esitetyllä tavalla. Yhdenvertaisten sosiaali- ja terveydenhuollon palvelujen varmistamiseksi on kuitenkin perusteltua, että sama järjestäjätaho, sote-maakunta, on vastuussa sosiaali- ja terveyspalvelujen järjestämisestä kielestä tai erityishuollon tarpeesta huolimatta.

43. Uudistus tulisi ehdotuksen mukaan voimaan vuoden 2023 alusta. Onko uudistus toteutettavissa uudistuksessa ehdotetussa aikataulussa?

* kyllä
* kyllä pääosin
* ei pääosin
* ei

x ei kantaa

44. Voimaanpanolain pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

45. Muut vapaamuotoiset huomiot voimaanpanolaista.

VANE ottaa kantaa esitykseen vammaisten henkilöiden oikeuksien toteutumisen näkökulmasta.

Esityksessä kuntaa sitovat sopimukset ja vastuut siirtyisivät sote-maakunnille. Sote-maakunnalle siirtyisivät esimerkiksi asumispalveluihin (tuettu asuminen, palveluasuminen, tehostettu palveluasuminen) liittyvät vuokrasopimukset. On tärkeää varmistaa, että siirtymävaiheessa palvelujen saatavuuteen ei tule katkoksia.

**Kysymyksiä maakuntien rahoituslaista**

46. Valtio rahoittaa pääosin perustettavien sote-maakuntien toiminnan, eli vastuu sosiaali- ja terveyspalveluiden ja pelastustoimen rahoittamisesta osoitetaan valtiolle. Onko ratkaisu uudistuksen tavoitteiden näkökulmasta tarkoituksenmukainen?

* kyllä
* kyllä pääosin
* ei pääosin
* ei

x ei kantaa

47. Valtion rahoituksen taso kullekin varainhoitovuodelle perustuu lähtökohtaisesti sote-maakuntien edellisen vuoden laskennallisiin kustannuksiin. Valtion rahoituksen tasoa korotetaan vuosittain arvioidun palvelutarpeen muutoksen (7§), kustannustason (hintojen) (8 §), tehtävämuutosten (9 §) sekä toteutuneiden kustannusten perusteella (10 §). Palvelutarpeen muutoksen osalta esitykseen sisältyy valtion rahoituksen kasvua osittain hillitsevä tekijä siten, että arvioidusta tarpeen muutoksesta huomioidaan 80 %:n osuus kolmannesta vuodesta lähtien (36 §). Lisäksi sote-maakunnalla on oikeus lisärahoitukseen, edellyttäen, että lain 11 §:ssä tarkoitetut edellytykset täyttyvät. Onko sote-maakunnilla riittävät taloudelliset edellytykset suoriutua lakisääteisistä tehtävistä?

* kyllä
* kyllä pääosin
* ei pääosin
* ei

x ei kantaa

48. Ovatko sote-maakuntien valtion rahoituksen ***sosiaali- ja terveydenhuollon tehtävien*** rahoituksen määräytymistekijät (luku 3) ja niiden painokertoimet perusteltuja?

* kyllä
* kyllä pääosin
* ei pääosin
* ei

x ei kantaa

49. Ovatko sote-maakuntien valtion rahoituksen ***pelastustoimen tehtävien*** rahoituksen määräytymistekijät (luku 4) ja niiden painokertoimet perusteltuja?

* kyllä
* kyllä pääosin
* ei pääosin
* ei

x ei kantaa

50. Sote-maakunnan rahoituksessa otetaan huomioon siirtymätasauksena laskennallisten kustannusten mukaisen rahoituksen ja sote-maakunnan alueen kuntien toteutuneiden kustannusten erotus siten, että muutosta rajataan 7 vuoden ajan vuosittain porrastetusti kasvaen. Enimmäismuutos rajataan toistaiseksi pysyvästi enintään +/-150 euroon asukasta kohden vuodesta 2029 lähtien (35 §).

a) Onko maakuntien rahoitukselle vuosille 2023–2029 esitetty siirtymäaika riittävä?

* kyllä
* kyllä pääosin
* ei pääosin
* ei

x ei kantaa

b) Onko toistaiseksi pysyvä enimmäismuutostasaus kannatettava?

* kyllä
* kyllä pääosin
* ei pääosin
* ei

x ei kantaa

51. Valtion rahoitus maksetaan sote-maakunnalle kuukausittain viimeistään kuukauden ensimmäisenä päivänä. Varainhoitovuoden tammikuussa ja kesäkuussa maksetaan molempina 2/12 koko vuoden rahoituksesta ja muina kuukausina jäljelle jäävä rahoitus yhtä suurina erinä (25 §). Sen lisäksi vuoden 2023 rahoituksen tammikuun maksuerästä puolet maksetaan sote-maakunnalle vuoden 2022 joulukuun 1 päivänä (37 §). ​Onko rahoituksen maksatuksen aikataulu maksuvalmiuden ja kassan hallinnan kannalta tarkoituksenmukainen?

* kyllä
* kyllä pääosin
* ei
* ei pääosin

x ei kantaa

52. Maakuntien rahoituslain pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

53. Muut vapaamuotoiset huomiot maakuntien rahoituslaista.

-

**Kysymyksiä muista lakiluonnoksista**

**Kuntien rahoitusta koskeva lainsäädäntö**

54. Ovatko valtionosuusjärjestelmään esitetyt, sote-uudistuksesta aiheutuvien merkittävien kuntakohtaisten muutosten lieventämiseksi esitetyt tasausjärjestelyt hyväksyttäviä ja riittäviä (laki kunnan peruspalvelujen valtionosuudesta 29 ja 30 §)?

* kyllä
* kyllä pääosin
* ei pääosin
* ei

x ei kantaa

55. Ovatko valtionosuuskriteerit sekä niiden painotukset yleisesti ottaen perusteltuja (laki kunnan peruspalvelujen valtionosuudesta, luku 2 sekä luonnos valtioneuvoston asetukseksi kunnan peruspalvelujen valtionosuudesta)?

* kyllä
* kyllä pääosin
* ei pääosin
* ei

x ei kantaa

56. Kuntien rahoitusta koskevan lainsäädännön pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

57. Muut vapaamuotoiset huomiot kuntien rahoitusta koskevasta lainsäädännöstä.

-

**Verolainsäädäntö**

58. Pidättekö maakuntien rahoituksen keräämiseksi esitettyjä verojärjestelmän muutoksia hyväksyttävinä?

* kyllä
* kyllä pääosin
* ei pääosin
* ei

x ei kantaa

59. Verolainsäädännön pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

60. Vapaamuotoiset huomiot verolainsäädännöstä.

-

**Maakuntien ja kuntien henkilöstöä koskeva lainsäädäntö**

61. Kunnallista henkilöstöä koskevan lainsäädännön soveltamisalaa ehdotetaan muutettavaksi koskemaan myös maakuntien henkilöstöä. Maakuntien työnantajaedunvalvontaa hoitaisi uudella lailla säädettävä Kunta- ja maakuntatyönantajat KT. Onko henkilöstön asemasta ja työnantajaedunvalvonnasta esitetty säädettäväksi tarkoituksenmukaisesti?

* kyllä
* kyllä pääosin
* ei pääosin
* ei

x ei kantaa

62. Onko eläkkeiden rahoittamisesta esitetty säädettäväksi tarkoituksenmukaisesti?

* kyllä
* kyllä pääosin
* ei pääosin
* ei

x ei kantaa

63. Vapaamuotoiset huomiot henkilöstön asemasta ja/tai työnantajaedunvalvonnasta sekä eläkkeistä.

-

**Uusimaa-laki**

64. Turvaako Uudenmaan erillislaki sosiaali- ja terveydenhuollon järjestämisen alueella yhdenvertaisesti muuhun maahan verrattuna?

* kyllä
* kyllä pääosin
* ei pääosin
* ei

x ei kantaa

65. Turvaavatko HUSin lakisääteisiä tehtäviä koskevat säännökset erikoissairaanhoidon järjestämisen sekä yliopistollisen sairaalan tutkimus-, kehittämis- ja opetustehtävät (5 §)?

* kyllä
* kyllä pääosin
* ei pääosin
* ei

x ei kantaa

66. Onko terveydenhuollon järjestämisvastuun jakautumisesta Uudellamaalla esitetty säädettäväksi tarkoituksenmukaisesti (Uudenmaan sote-maakuntien ja Helsingin kaupungin ensisijainen järjestämisvastuu, HUSin lakisääteiset tehtävät ja HUS-järjestämissopimus; 4, 5 ja 10 §)?

* kyllä
* kyllä pääosin
* ei pääosin
* ei

x ei kantaa

67. Ovatko Helsingin kaupungin talouden eriyttämistä koskevat säännökset tarkoituksenmukaisia ja riittäviä turvaamaan toiminnan vertailtavuuden muuhun maahan nähden (5 luku)?

* kyllä
* kyllä pääosin
* ei pääosin
* ei

x ei kantaa

68. Uusimaa-lain pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

69.  Vapaamuotoiset huomiot Uudenmaan erillislaista?

-

**Yleishallintoa koskevat lait**

70. Yleishallintoa koskevien lakien pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

71. Vapaamuotoiset huomiot yleishallintoa koskevasta lainsäädännöstä.

-

**Kysymyksiä sote-maakuntarakennelaista**

72. Sote-maakuntarakennelaissa säädetään maakuntajaosta, joka toimii myös sote-maakuntien alueiden pohjana. Lisäksi laissa säädetään sote-maakuntien muuttamisesta, joka johtaa myös vastaavalla alueella maakuntajaon muutokseen. Onko esitetty sote-maakuntien ja niiden pohjana olevan maakuntajaon suhde sekä jaon muutosprosessi kriteereineen selkeä ja tarkoituksenmukainen ottaen huomioon maakuntajaon merkityksen muille aluejaoille?

* kyllä
* kyllä pääosin
* ei pääosin
* ei

x ei kantaa

73. Pidättekö esitettyjä edellytyksiä sote-maakuntien muuttamiseksi tarkoituksenmukaisena sosiaali- ja terveydenhuollon sekä pelastustoimen näkökulmasta? (erityisesti sote-maakuntarakennelain 2, 5 ja 10 §:t)

* kyllä
* kyllä pääosin
* ei pääosin
* ei

x ei kantaa

74. Sote-maakuntarakennelain pykäläkohtaiset muutosehdotukset. OHJE: Erittele vastaukseen, mihin pykälään muutosehdotus liittyy lisäämällä pykälän numero ennen muutosehdotusta. Tee näin jokaisen pykälän kohdalla, jota kommentoit.

-

75.  Muut vapaamuotoiset huomiot sote-maakuntarakennelaista.

VANE ei ota kantaa maakuntien määrään tai maakuntajakoon. VANE toteaa kuitenkin, että esityksen tavoitteiden toteutumisen edellytyksenä on tarpeeksi suuret ja toimintakykyiset sote-maakunnat. On tärkeä, että maakuntajakoa pystytään tarvittaessa tarkastelemaan uudelleen.

**Maakuntien ohjaus**

76. Valtion ohjausta sekä sosiaali- ja terveydenhuollon että pelastustoimen järjestämisessä vahvistettaisiin. Onko tämä uudistuksen tavoitteiden näkökulmasta perusteltua?

* kyllä
* kyllä pääosin
* ei pääosin
* ei

x ei kantaa

77. Ministeriöt ja maakunta kävisivät vuotuiset neuvottelut, joissa tarkasteltaisiin maakunnan toimintaa ja taloutta toteumatietojen ja ennusteiden näkökulmasta. Lisäksi erilliset ohjausneuvottelut käytäisiin vuosittain yhteistyöaluekohtaisesti. Onko neuvottelujen tavoite ja käsiteltävä asiakokonaisuus tarkoituksenmukainen?

* kyllä
* kyllä pääosin
* ei pääosin
* ei

x ei kantaa

78. Maakuntien ja valtioneuvoston välille suunnitellaan ministeriöiden ja järjestämisvastuussa olevien tahojen vuorovaikutukseen perustuvaa aktiivista ohjausta, joka perustuisi avoimeen näkemysten ja tietojen vaihtoon sekä järjestäjien toiminnan ja talouden jatkuvaluonteiseen arviointiin. Onko ohjausmalli uudistuksen tavoitteiden näkökulmasta perusteltu?

* kyllä
* kyllä pääosin
* ei pääosin
* ei

x ei kantaa

**Uudistuksen vaikutukset**

79. Vaikutusten arvioinnissa on kuvattu ehdotuksen keskeiset vaikutukset. Miltä osin vaikutusten arviointia olisi korjattava, tarkennettava tai täydennettävä?

VANE katsoo, että vaikutuksia on arvioitu monipuolisesti ja kattavasti.

80. Onko uudistuksen muutoskustannukset tunnistettu ja arvioitu asianmukaisesti?

* kyllä
* kyllä pääosin
* ei pääosin
* ei

x ei kantaa

81. Uudistuksesta aiheutuvia ICT:n ja tiedonhallinnan muutoskustannuksia on arvioitu hallituksen esityksen vaikutusarvioinneissa edellisen vaalikauden maakunta- ja sote-valmistelussa tunnistettujen kustannusarvioiden perusteella. Millaisia tarkennuksia ja täydennyksiä nyt esitettyihin arvioihin tulisi tehdä?

-

82. Näkemyksenne muista mahdollisista ICT- ja digiasioihin liittyvistä vaikutuksista ehdotetussa palvelurakenteessa?

-

83. Minkälaisia sosiaali- ja terveydenhuollon palveluihin liittyviä vaikutuksia järjestämisvastuuseen ja ostopalveluihin liittyvästä täsmentävästä sääntelystä sote-maakunnille aiheutuisi (liittyen esimerkiksi palvelurakenteen muuttumiseen tai palvelutuotannosta aiheutuviin kustannuksiin):

a) vuosina 2021-2022?

-

b) vuosina 2023-2024?

-

c) vuodesta 2025 alkaen?

-

84. Osa sosiaali- ja terveydenhuollon palveluja koskevista sote-maakunnille siirtyvistä hankintasopimuksista saattaisi olla uusien säännösten nojalla mitättömiä. Sote-maakunta olisi velvollinen korvaamaan palveluntuottajille sopimusten mitätöitymisen takia hyödyttömäksi jäävät investoinnit. Minkälaisia vaikutuksia lakisääteisestä mitättömyydestä aiheutuisi sote-maakunnille tai yksityisille palveluntuottajille?

a) vuosina 2021-2022?

-

b) vuosina 2023-2024?

-

c) vuodesta 2025 alkaen?

-

85. a) Tulisiko arvionne mukaan sote-maakunnille siirtyviä hankintasopimuksia mitätöitymään järjestämisvastuuta ja ostopalveluja koskevan sääntelyn nojalla?

* kyllä
* ei

b) jos kyllä, mikä olisi mitätöityvien sopimusten euromääräinen arvo?

-

c) liittyisikö arvionne mukaan mitätöityviin sopimuksiin yksityisille palveluntuottajille hyödyttömiksi jääviä investointeja, mitä nämä välittömät hyödyttömäksi jäävät investoinnit olisivat ja kuinka suurista menetyksistä olisi kyse?

-

**Uudistuksen toimeenpanon tuki**

86. Mihin aiheisiin liittyvää valtakunnallista tukea katsotte tarvitsevanne sote- ja maakuntauudistuksen alueelliseen toteutukseen?

* sote-integraatio
* palvelutarpeen arviointi
* hallinto ja johtaminen
* henkilöstösiirrot
* talous
* omaisuusjärjestelyt
* tietohallinto ja ICT
* viestintä ja osallisuus

muuta, mitä?

**Muut kysymykset**

87. Mahdolliset ehdotukset käsitteen ”sote-maakunta” korvaamiseksi jollain muulla käsitteellä.

-

88. Ehdotus sote-maakuntanne nimeksi.

-

89. Muut vapaamuotoiset huomiot hallituksen esitysluonnoksesta.

Vammaisten henkilöiden oikeuksien neuvottelukunta VANE kiittää mahdollisuudesta lausua asiasta. VANE on YK:n vammaisten henkilöiden oikeuksien yleissopimuksen (SopS 27/2016; vammaisyleissopimus) kansallinen koordinaatiomekanismi. VANE ottaa lausunnossaan kantaa asiaan vammaisyleissopimuksen näkökulmasta.

VANE haluaa korostaa, että vammaisjärjestöt lausuvat myös ko. esityksestä. On tärkeää ottaa jatkovalmistelussa huomioon järjestöjen lausunnot ja järjestöjen jo aiemmin aiheesta toimittamat huomiot.

VANE pitää erityisen hyvänä, että nykytilan kuvauksessa on eritelty YK:n vammaisyleissopimuksen keskeiset velvoitteet. VANE on vastauksissaan kiinnittänyt huomiota muutamiin kohtiin, joissa yleissopimuksen velvoitteet, erityisesti osallistamisvelvoite, tulisi huomioida vielä esitettyä paremmin oikeuksien tosiasiallisen toteutumisen turvaamiseksi.

VANE kannattaa esitystä ja katsoo, että sillä voitaisiin parantaa vammaisten henkilöiden oikeuksien toteutumista sosiaali- ja terveydenhuollosta. Lain tavoitteet ovat kannatettavia. Perustettavat sote-maakunnat pystyisivät kuntia paremmin takaamaan yhdenvertaiset ja laadukkaat sosiaali- ja terveydenhuollon palvelut. Tärkeää on kutienkin varmistaa palveluiden toteuttaminen lähipalveluina aina kun mahdollista.

Yhdenvertaisten sosiaali- ja terveydenhuollon palvelujen varmistamiseksi on myös perusteltua, että sama järjestäjätaho, sote-maakunta, on vastuussa kaikkien sosiaali- ja terveyspalvelujen järjestämisestä kielestä tai erityishuollon tarpeesta huolimatta. Joissain tapauksissa kielellisten oikeuksien tai tarvittavan erityisosaamisen varmistaminen voi edellyttää erityistä koordinoitua yhteistyötä sote-maakuntien välillä tai yhden maakunnan vastuuta palvelujen kehittämisen koordinoinnista koko maassa.

Liite: Esityksen kannalta keskeiset YK:n vammaisleissopimuksen velvoitteet

Suomi on ratifioinut YK:n vammaisten henkilöiden oikeuksia koskevan yleissopimuksen (SopS 27/2016). Yleissopimus on Suomessa lakina voimassa. Suomen valtion on sopimuspuolena toteutettava kaikki asianmukaiset lainsäädännölliset, hallinnolliset ja muut toimet yleissopimuksessa tunnustettujen oikeuksien täytäntöön panemiseksi.

Yleissopimuksen tarkoituksena on edistää, suojella ja taata vammaisille henkilöille täysimääräisesti ja yhdenvertaisesti kaikki ihmisoikeudet ja perusvapaudet sekä edistää vammaisten henkilöiden ihmisarvon kunnioittamista. Yleissopimus takaa vammaiselle henkilölle oikeuden elää itsenäisesti osana yhteisöä. Peruspalveluiden tulee olla vammaisen henkilön saavutettavissa. Tarvittaessa tulee olla saatavilla myös yksilöllisiä erityispalveluita.

Yleissopimuksen 4.3 artiklan mukaisesti kaikissa vammaisia henkilöitä koskevissa päätöksentekoprosesseissa on neuvoteltava tiiviisti vammaisten henkilöiden kanssa sekä osallistettava heidät heitä edustavien järjestöjen kautta. Vammaisyleissopimusta valvova YK:n vammaiskomitea on antanut osallistamisvelvoitetta koskevan yleiskommentin (General Comment 7: Article 4.3 and 33.3: Participation with persons with disabilities in the implementation and monitoring of the Convention), jossa on tarkennettu sitä, mitä osallistamisvelvoitteen täysimääräinen toteutuminen sopimuspuolilta edellyttää.

Osallistamisvelvoite koskee nimenomaisesti lainsäädännön sekä yleissopimuksen laatimis- ja toimeenpanoprosessia, mutta ulottuu yhtä lailla kaikkeen muuhun vammaisia koskevaan päätöksentekoon. Artiklan määräysten toteutuminen edellyttää viranomaisilta oma-aloitteista aktiivisuutta vammaisten henkilöiden mukaan ottamiseksi eri prosesseihin. Osallistamisoikeuksien toteutumiseksi tulee varmistaa, että osallistamisprosessin esteettömyys ja saavutettavuus. Täysimääräinen ja tehokas osallistaminen sisältää vammaisten henkilöiden ottamisen mukaan paikallisiin, alueellisiin, kansallisiin ja kansainvälisiin päätöksentekoelimiin.

Sopimuksen 9 artikla velvoittaa sopimuspuolet toteuttamaan asianmukaiset toimet varmistaakseen vammaisille henkilöille muiden kanssa yhdenvertaisen pääsyn fyysiseen ympäristöön, kuljetukseen, tiedottamiseen ja viestintään, muun muassa tieto- ja viestintäteknologiaan ja -järjestelmiin, sekä muihin yleisöille avoimiin ja tarjottaviin järjestelyihin ja palveluihin sekä kaupunki- että maaseutualueella.

Sopimuksen 19 artikla käsittelee elämistä itsenäisesti ja osallisuutta yhteisössä. Vammaisilla henkilöillä tulee olla yhdenvertaisesti muiden kanssa mahdollisuus valita asuinpaikkansa sekä se, missä ja kenen kanssa he haluavat asua, eivätkä he ole velvoitettuja käyttämään tiettyä asuinjärjestelyä.

Yleissopimuksen 25 artikla velvoittaa sopimuspuolet tunnustamaan vammaisten henkilöiden oikeuden parhaaseen mahdolliseen terveyden tasoon ilman syrjintää vammaisuuden perusteella. Sopimuspuolet järjestävät vammaisille henkilöille samanlaajuiset, -laatuiset ja -tasoiset maksuttomat tai kohtuuhintaiset terveyspalvelut kuin muille. Lisäksi terveydenhuoltopalvelut tulee järjestää mahdollisimman lähellä ihmisten omia yhteisöjä, myös maaseudulla.

YK:n vammaisyleissopimuksen 26 artiklassa säädetään kuntoutuksesta, se velvoittaa sopimuspuolet toteuttamaan tehokkaat ja asianmukaiset toimet, jotta vammaiset henkilöt voisivat saavuttaa ja säilyttää mahdollisimman suuren itsenäisyyden, täysimääräiset ruumiilliset, henkiset, sosiaaliset ja ammatilliset kyvyt sekä täysimääräisen osallisuuden ja osallistumisen kaikilla elämänalueilla. Palveluilla ja ohjelmilla tuetaan osallistumista ja osallisuutta yhteisöön ja kaikkiin yhteiskunnan osa-alueisiin ja ne ovat vapaaehtoisia ja vammaisten henkilöiden saatavilla mahdollisimman lähellä heidän omia yhteisöjään, myös maaseudulla.

90. Muut yksilöidyt säädösmuutosehdotukset.

-